
hoolekogu moodustamine

1. Asjaolud ja menetluse käik

Hoolekogu on alaliselt tegutsev organ, kelle ülesanne on kooli õpilaste, pedagoogide, kooli pidaja, õpilaste vanemate, vilistlaste ja kooli toetavate organisatsioonide ühistegevus õppe ja kasvatuse suunamisel, planeerimisel ja jälgimisel ning õppeks ja kasvatuseks paremate tingimuste loomine. Hoolekogu täidab talle seadustes ja nende alusel pandud ülesandeid ning teeb kooli pidajale ettepanekuid kooliga seotud küsimuste paremaks lahendamiseks. 
Ühe asutusena tegutseva põhikooli ja gümnaasiumi hoolekogu koosseisu kuuluvad kooli pidaja esindaja, vähemalt kaks õppenõukogu esindajat (kellest üks esindab põhikooli ja teine gümnaasiumi õpetajaid), nii põhikooli- kui ka gümnaasiumiõpilaste vanemate esindajad, vilistlaste ning kooli toetavate organisatsioonide esindajad (kusjuures vanemate, vilistlaste ja kooli toetavate organisatsioonide esindajad moodustavad enamuse hoolekogu koosseisust ja nemad ei tohi kuuluda koolitöötajate hulka), õpilasesinduse olemasolul selle nimetatud esindaja ning õpilaste esindaja. Narva Täiskasvanute Kool on kool, kus toimub üksnes mittestatsionaarne õpe. Sellises õppeasutuses ei kuulu hoolekogusse vanemate esindajad. Muus osas kohaldatakse gümnaasiumi või ühe asutusena tegutseva põhikooli ja gümnaasiumi hoolekogu koosseisu kohta sätestatut.
Sellest tulenevalt ja Narva Linnavolikogu 25.11.2010 määruse nr 40 „Narva munitsipaalkoolide hoolekogude moodustamise ja töö kord“ olid valitud uued asutuse hoolekogu liikmed ja uus hoolekogu koosseis oli esitatud kinnitamiseks 22.12.2010 kirjaga nr 1.1-16/20.

Narva Täiskasvanute Kool on munitsipaalkool. Munitsipaalkooli pidajaks on linn. Seadusega kohaliku omavalitsusüksuse pädevusse antud küsimusi otsustab kohaliku omavalitsuse volikogu. Narva Linnavolikogu on 17.12.2009 otsusega nr 199 valinud oma esindajad munitsipaalkoolide hoolekogudesse.
2. Õiguslikud alused

Põhikooli- ja gümnaasiumiseaduse § 73 lõike 1 kohaselt moodustatakse hoolekogu ja kehtestatakse selle töökord kooli pidaja kehtestatud korras.
Narva Linnavolikogu 25.11.2010 määruse nr 40 „Narva munitsipaalkoolide hoolekogude moodustamise ja töö kord“ § 3 lõike 4 alusel moodustab hoolekogu Narva Linnavalitsus korraldusega.
3. Otsus

3.1. Moodustada Narva Täiskasvanute Kooli (registrikood 75024292) hoolekogu koosseisus:
Aleksandr Jefimov

- kooli pidaja esindaja

Anna Linnik    

- õppenõukogu esindaja (põhikooli õpetajate esindaja)

Sergei Belavin              
- õppenõukogu esindaja (gümnaasiumi õpetajate esindaja)

Timofei Ivaštšenko

- õpilaste esindaja

Marina Koltšina

- vilistlaste esindaja

Ljubov Varušina

- vilistlaste esindaja
Maritsa Ort


- kooli toetavate organisatsioonide esindaja

Margarita Stepanova

- kooli toetavate organisatsioonide esindaja

Alla Delovaja


- kooli toetavate organisatsioonide esindaja
4. Rakendussätted 

4.1 Tunnistatakse kehtetuks Narva Linnavalitsuse 28.12.2007. a korraldus nr 1958-k „Narva Täiskasvanute Kooli hoolekogu koosseisu kinnitamine“.

4.2 Korraldust võib vaidlustada Tartu Halduskohtu Jõhvi kohtumajas 30 päeva jooksul korralduse teatavakstegemise päevast arvates.
4.3 Käesolev korraldus jõustub seadusega sätestatud korras.

